Han kender til kritikken fra nogle af de fastboende, der ikke bryder sig om de rige sommergæster, men han mener, modstanden mod Hellerup-ugen er helt ubetydelig.

- Der er nogle få ældre skagboer, der forsøger at ødelægge det for de mange. Hvis man snakker med 25 mennesker i byen, så vil jeg tro, at de 23 bakker op. De fleste ved godt, at Skagen ikke eksisterer uden lidt støj i uge 29.

Jim Lyngvild: Rygtet er ufortjent

En af de kendte, som har været en del af Hellerup-ugen i en årrække, er modedesigner, forfatter og kunstner Jim Lyngvild.

Han synes, ugen har fået sig et ufortjent ry for at være en omgang blær, hvor de rige kaster om sig med penge.